Сфанту Георге (Тулча)
Сфанту Георге (у преводу Свети Ђорђе, ) насеље је у Румунији и седиште истоимене општине у округу Тулча.

Представља старо рибарско насеље које се налази на ушћу дунавског рукавца Сфанту Георге (Свети Ђорђе) у Црно море.

Историја 

Сфанту Георге се први пут помиње у историјским документима из 14. века, у периоду када су Ђеновљани држали монопол над трговином у црноморским водама. На Висконтијевој карти из 1318. године помиње се под називом Сан Ђорђо. У времену турске владавине, био је познат под именом -{Katariez}-. Своје данашње име Сфанту Георге добија по свецу заштитнику старе цркве, Светом Ђорђу.

1968. године у селу је изграђен светионик од гвожђа и стакла који представља један од највиших светионика на обали Црног мора.

Становништво 

Сфанту Георге је на попису 2021. године имао 639 становника, за 158 мање (-19,82%) од претходног пописа 2011. године када је било 797 становника.

Према попису из 2011. у Сфанту Георгеу већину становништва чине Румуни, а од мањина највише има Украјинаца.

Референце

Спољашње везе 

Насељена места у Румунији
Википројект географија/Насеља у Румунији